Komèt iku badan Tata Surya cilik, biasané mung mawa ukuran sapérangan kilomèter, lan kagawé saka ès volatil. Badan-badan iki duwé èksèntrisitas orbit dhuwur, sacara umum perihelion-é ana ing planèt-planèt bagéan njero lan panggonan aphelion-é luwih adoh saka Pluto. Nalika sawijining komèt ngleboni Tata Surya bagéan njero, ceraké let saka Srengéngé nyebabaké lumahan èsé ngalami sumblimasi lan ionisasi, sing ngasilaké koma, buntut gas lan lebu dawa, sing asring bisa dideleng kanthi mata langsung.